wickkiey/tamil-wikipedia-chunked huggingface dataset:
# 2-குளோரோயெத்தனால்

## சுற்றுச்சூழல் அம்சங்கள்

குளோரோயெத்தனால் என்பது 1,2-டைகுளோரோ எத்தேன் சிதைவில் காணப்படும் ஒரு வளர்சிதை மாற்ற பொருளாகும். ஆல்ககால் பின்னர் குளோரோ அசிட்டால்டிகைடு வழியாக குளோரோ அசிட்டேட்டிற்கு ஆக்சிசனேற்றப்படுகிறது. வினைல் குளோரைடு தயாரிப்பதற்கு உதவும் முன்னோடிச் சேர்மமாக ஆண்டுதோறும் பில்லியன் கணக்கான கிலோகிராம் அளவுகளில் 1,2-இருகுளோரோ ஈத்தேன் செயலாக்கப்பட்டதால் இந்த வளர்சிதை மாற்றப் பாதை முக்கியமானதாக உள்ளது.
# 2-குளோரோயெத்தனால்

## பாதுகாப்பு அம்சங்கள்

2-குளோரோயெத்தனால் எலிகளில் 89 மி.கி/கிலோ கிராம் என்ற அளவிலான உயிர் கொல்லும் அளவு கொண்ட நச்சுத்தன்மை கொண்ட சேர்மமாகும். பெரும்பாலான கரிமகுளோரின் சேர்மங்களைப் போலவே, குளோரோயெத்தனாலலும் ஐதரோகுளோரிக் அமிலம் மற்றும் பாசுச்சீனை எரிக்கும்போது வெளியிடுகிறது.  
2-குளோரோயெத்தனாலின் தோல் மீதான் வெளிப்பாட்டு வரம்பைப் பொறுத்தவரை, தொழில்சார் பாதுகாப்பு மற்றும் சுகாதார நிர்வாகம் மில்லியனுக்கு 5 பகுதிகள் (16 மி.கி/மீ<sup>3</sup>) என்ற அனுமதிக்கப்பட்ட வெளிப்பாடு வரம்பை எட்டு மணிநேர நேர எடையுள்ள சராசரியாக நிர்ணயித்துள்ளது. அதே நேரத்தில் தேசிய தொழில்சார் பாதுகாப்பு மற்றும் ஆரோக்கிய நிறுவனம் மில்லியனுக்கு 1 பகுதி (3 மி.கி/மீ<sup>3</sup>) என்ற வெளிப்பாடு உச்சவரம்பு மிகவும் பாதுகாப்பான பரிந்துரைக்கப்பட்ட வெளிப்பாடு வரம்பு என்று பரிந்துரைத்துள்ளது.  
அமெரிக்க அவசரகால திட்டமிடல் மற்றும் சமூகம் அறியும் உரிமைச் சட்டத்தின் பிரிவு 302 இல் வரையறுக்கப்பட்டுள்ளபடி, இச்சேர்மம் அமெரிக்காவில் மிகவும் அபாயகரமான பொருளாக வகைப்படுத்தப்பட்டுள்ளது.
# சாவகம் கூன்வாள் சிலம்பன்

**சாவகம் கூன்வாள் சிலம்பன்** (*Javan scimitar babler-போமாதோரிங்கசு மொண்டனசு*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா சாவகம் தீவில் மட்டுமே காணப்படும் அகணிய உயிரி ஆகும். இது சுமாத்திரா, போர்னியோ மற்றும் மலேசியாவில் காணப்படும் சுந்தா கூன்வாள் சிலம்பனின் (*போ. போர்னென்சிசு*) இணை இனமாகக் கருதப்பட்டது. இந்த இரண்டு சிற்றினங்களும் கசுக்கொட்டை முதுகு கூன்வாள் சிலம்பன் என வகைப்படுத்தப்பட்டன. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.  
இது முதுகெலும்பில்லாத உயிரினங்களை உணவாக உட்கொள்கிறது.
# சுந்தா கூன்வாள் சிலம்பன்

**சுந்தா கூன்வாள் சிலம்பன்** (*Sunda scimitar babbler-போமாதோரிங்கசு போர்னென்சிசு*) திமாலிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா, போர்னியோ மற்றும் மலேசியாவில் மட்டுமே காணப்படும் அகணிய உயிரி. சுந்தா கூன்வாள் சிலம்பனும் சாவகம் கூன்வாள் சிலம்பனும் கசுக்கொட்டை முதுகு சிலம்பன் குழுவாகக் கூறப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.
# இக்ரா சௌத்ரி

**இக்ரா சௌத்ரி**அல்லது **இக்ரா சவுத்ரி** (*Iqra Choudhary*). உத்தரபிரதேசத்தில் உள்ள கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு வென்று மக்களவை உறுப்பினராவார்
# இக்ரா சௌத்ரி

## பிறப்பும் கல்வியும்

இக்ரா உத்தரபிரதேசத்தில் உள்ள கைரானா மக்களவைத் தொகுதியின் முன்னாள் உறுப்பினர் மறைந்த சௌத்ரி முனவ்வர் ஹசன் மற்றும் முன்னாள் நாடாளுமன்ற உறுப்பினர் பேகம் தபசம் ஹசன் ஆகியோரின் மகளாவார். இவரது சகோதரர் நாஹித் ஹூசைன் கைரானா சட்டமன்றத் தொகுதியின் உறுப்பினராக இருக்கின்றார்.  
இக்ரா லண்டனின் SOAS பல்கலைக்கழகத்தில் அரசியலில் முதுகலைப் பட்டப்படிப்பை முடித்துள்ளார்.
# இக்ரா சௌத்ரி

## அரசியல் வாழ்க்கை

கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு, பாரதிய ஜனதாவின் பிரதீப் குமாரை வென்று மக்களவை உறுப்பினராவார்.
# தைவான் கூன்வாள் சிலம்பன்

**தைவான் கூன்வாள் சிலம்பன்** (*Taiwan scimitar babbler*-*போமாதோரிங்கசு மியூசிகசு*) என்பது பழைய உலக சிலம்பனின் திமாலிடே குடும்பத்தைச் சேர்ந்த ஒரு பறவை சிற்றினம் ஆகும். இது தைவானில் மட்டுமே காணப்படும் அகணிய உயிரி ஆகும். இந்த சிற்றினம் முதன்முதலில் 1859ஆம் ஆண்டில் இராபர்ட் சுவின்கோவால் விவரிக்கப்பட்டது. இது முன்பு வரி மார்பு கூன்வாள் சிலம்பனின் துணையினமாகக் கருதப்பட்டது. இதன் எண்ணிக்கை குறைந்து வருவதால் இது விரைவில் பாதிக்கப்படக்கூடியதாக உள்ளது.
# பிசுணு படா ரே

**பிசுணு படா ரே** (*Bishnu Pada Ray*; பிறப்பு 19 சூன் 1950) ஓர் இந்திய அரசியல்வாதியும் பாரதிய ஜனதா கட்சிச் தலைவரும் ஆவார். இவர் 1999 முதல் 2004 வரையிலும், 2009 முதல் 2019 வரையிலும் இந்திய மக்களவை உறுப்பினராகப் பணியாற்றியுள்ளார். ரே 2024ஆம் ஆண்டு நடைபெற்ற இந்திய பொதுத் தேர்தலிலும் அந்தமான் நிக்கோபார் தீவுகள் மக்களவைத் தொகுதியிலிருந்து 18ஆவது மக்களவைக்குத் தேர்ந்தெடுக்கப்பட்டார்.
# பிசுணு படா ரே

## தேர்தல் வரலாறு

| 1991 | நாடாளுமன்ற உறுப்பினர், மக்களவை | அந்தமான் மற்றும் நிக்கோபர் தீவுகள் | பாரதிய ஜனதா கட்சி | 5,208 | 4.85 | மனோரஞ்சன் பக்தா | இந்திய தேசிய காங்கிரஸ் | 54,075 | 50.39 |
| --- | --- | --- | --- | --- | --- | --- | --- | --- | --- |
| 1996 | 31,097 | 24.25 | 74,642 | 58.22 |  |  |  |  |  |
| 1998 | 51,821 | 35.53 | 52,365 | 35.91 |  |  |  |  |  |
| 1999 | 76,891 | 52.74 | 62,944 | 43.17 |  |  |  |  |  |
| 2004 | 55,294 | 35.95 | 85,794 | 55.77 |  |  |  |  |  |
| 2009 | 75,211 | 44.21 | குல்தீப் ராய் சர்மா | 72,221 | 42.46 |  |  |  |  |
| 2014 | 90,969 | 47.80 | 83,157 | 43.69 |  |  |  |  |  |
| 2024 | 102,182 | 50.59 | 77,829 | 38.53 | } |  |  |  |  |
# நெடுந்தீவு சமர்

**நெடுந்தீவு சமர்** (*Battle of Delft*) என்பது 1997, திசம்பர் 25 அன்று நடந்த ஒரு கடற்படை சமராகும். இது இலங்கை உள்நாட்டுப் போரின் ஒரு பகுதியாகும். நெடுந்தீவில் இருந்து படகுக் குழு ஒன்று நகர்வதாகத் தமக்கு தகவல் கிடைத்ததாக இலங்கைக் கடற்படை கூறியது. இதனை ஆராய்வதற்காக கடற்படை விரைந்த பிறகு மோதல்கள் வெடித்து கடுமையான கடல் போர் ஏற்பட்டது. இரு தரப்பினரும் வெற்றி பெற்றதாகக் கூறினர். இலங்கைக் கடற்படைக் கப்பல் ஒன்றை கடற்புலிகள் மூழ்கடித்ததாகவும், இலங்கை கடற்படையினர் உயிரிழந்ததாகவும் விடுதலைப் புலிகளின் ஆதரவு இணையதளமான தமிழ்நெட் கூறியது. எனினும், புலிகளின் 6 படகுகள் மூழ்கடிக்கப்பட்டதாகவும், 40க்கும் மேற்பட்ட புலிகள் கொல்லப்பட்டதாகவும் இலங்கை பாதுகாப்பு அமைச்சு கூறியது.
# படேல் உமேஷ்பாய் பாபுபாய்

**படேல் உமேஷ்பாய் பாபுபாய்** (*Patel Umeshbhai Babubhai*) என்பவர் இந்திய அரசியல்வாதியும் நாடாளுமன்ற மக்களவை உறுப்பினரும் ஆவார். இவர் 2024-இல் நடைபெற்ற இந்தியப் பொதுத் தேர்தலில் தமன் தியூ மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டார்.
# படேல் உமேஷ்பாய் பாபுபாய்

## அரசியல் வாழ்க்கை

பாபுபாய் 2024 பொதுத் தேர்தலில் தன் தியூ மக்களவைத் தொகுதியிலிருந்து சுயேச்சை வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். இவர் மூன்று முறை பாரதிய ஜனதா கட்சி நாடாளுமன்ற உறுப்பினரான லாலு படேலை 6,225 வாக்குகள் வித்தியாசத்தில் தோற்கடித்தார்.
# பன்சூரி சுவராஜ்

**பன்சூரி சுவராஜ்** (*Bansuri Swaraj*-பிறப்பு 3 சனவரி 1984) என்பவர் ஓர் இந்திய வழக்கறிஞரும் அரசியல்வாதியும் ஆவார். இவர் இந்திய நாடாளுமன்ற மக்களவையின்புது தில்லி மக்களவை உறுப்பினராக உள்ளார். பன்சூரி சுவராஜ், முன்னாள் மத்திய அமைச்சர் சுஷ்மா சுவராஜ் மற்றும் மிசோரம் முன்னாள் ஆளுநர் சுவராஜ் கவுசுலின் இணையரின் மகள் ஆவார்.
# பன்சூரி சுவராஜ்

## கல்வி

பன்சூரி சுவராஜ் வார்விக் பல்கலைக்கழகம் மற்றும் ஆக்சுபோர்டு பல்கலைக்கழகத்தில் பட்டம் பெற்றவர். இவர் இன்னர் டெம்பிள் சட்டத்தில் பார் அட் லா ஆவார்.
# பன்சூரி சுவராஜ்

## அரசியல் வாழ்க்கை

சுவராஜ் முதன் முதலாக 2024-இல் நடைபெற்ற இந்தியப் பொதுத்தேர்தலில் புது தில்லி மக்களவைத் தொகுதியில் பாஜக சார்பில் போட்டியிட்டு18வது மக்களவை உறுப்பினராகத் தேர்ந்தெடுக்கப்பட்டார். இவர் சோம்நாத் பார்தியை 78,370 வாக்குகள் வித்தியாசத்தில் தோற்கடித்தார்.
# யோகேந்தர் சந்தோலியா

**யோகேந்தர் சந்தோலியா** (*Yogender Chandoliya*) என்பவர் ஓர் இந்திய அரசியல்வாதியும் பாரதிய ஜனதா கட்சியினைச் சார்ந்த இந்திய நாடாளுமன்ற உறுப்பினரும் ஆவார். இவர் தற்போது வடமேற்கு தில்லி மக்களவைத் தொகுதி உறுப்பினராக பணியாற்றி வருகிறார்.
# யோகேந்தர் சந்தோலியா

## அரசியல் வாழ்க்கை

கல்லூரி நாட்களிலிருந்தே அரசியலில் தீவிரமாகச் செயல்பட்டு வரும் இவர், பல முறை நகராட்சி உறுப்பினராகவும் தேர்ந்தெடுக்கப்பட்டுள்ளார். தில்லி மாநகராட்சி நிலைக்குழு தலைவராகவும் இருந்துள்ளார். தில்லி கரோல் பாக் மண்டலத்தில் உள்ள தேவ் நகரின் நகராட்சி உறுப்பினராகவும் இருந்துள்ளார். இவர் 2015 மற்றும் 2020 தில்லி சட்டமன்றத் தேர்தல்களில் கரோல் பாக் தொகுதி போட்டியிட்டார்.  
சந்தோலியா 2024ஆம் ஆண்டு நடைபெற்ற இந்தியப் பொதுத் தேர்தலில் இந்தி கூட்டணி வேட்பாளரான உதித் ராஜை தோற்கடித்து வடமேற்கு தில்லி தொகுதி நாடாளுமன்ற உறுப்பினராக தேர்ந்தெடுக்கப்பட்டார்.
# வரி மார்பு கூன்வாள் சிலம்பன்

**வரி மார்பு கூன்வாள் சிலம்பன்** (*Streak-breasted scimitar babler*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும்.
, இந்தியா)]]
இது வங்கதேசம், பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாமில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும்.  
இது மற்ற சிற்றினங்களுடன் கலப்பு மந்தைகளை உருவாக்குகிறது.
# மும்பையில் யூதர்களின் வரலாறு

**மும்பையில் உள்ள யூதர்களின் வரலாறு** (*History of the Jews in Mumbai*) என்பது முதல் நூற்றாண்டில் யூதர்கள் மும்பை<nowiki/>யில் குடியேறத் தொடங்கியபோது, அதன் பொருளாதார வாய்ப்புகளின் காரணமாக தொடங்கியது. மும்பையின் யூத சமூகம் கொங்கணின் பெனே இசுரேல் , ஈராக் பாக்தாதி யூதர்கள் மற்றும் மலபாரில் உள்ள கொச்சின் யூதர்கள் என மூன்று தனித்துவமான சமூகங்களின் எச்சங்களைக் கொண்டிருந்தது.  
இந்தியாவின் வேகமாக குறைந்து வரும் யூத மக்கள்தொகையில் பெரும்பாலோர் மும்பையில் வசிக்கின்றனர். 1940களின் பிற்பகுதியில், அதன் உச்சத்தில் இருந்தபோது, மும்பையின் யூத மக்கள் தொகை கிட்டத்தட்ட 30,000 ஐ எட்டியது.  
முதல் பாக்தாத் யூதரான ஜோசப் செமா 1730 இல் சூரத்திலிருந்து மும்பைக்குக் குடிபெயர்ந்தார். கொங்கண் மண்டலத்தில் உள்ள கிராமங்களிலிருந்து பிரித்தானிய இந்தியா முழுவதுமாக அருகிலுள்ள நகரங்களுக்கு குடிபெயர்ந்தனர். 1796 இல் அவர்களின் முதல் தொழுகைக்கூடம் மும்பையில் திறக்கப்பட்டது. மேலும் புனே, அகமதாபாது மற்றும் பாக்கித்தானின் கராச்சி ஆகிய இடங்களிலும் தொடர்ந்தது. அங்கு இவர்கள் பிரித்தானியாவின் இந்தியப் பேரரசு மற்றும் பிரித்தானிய இந்திய இராணுவத்தில் முக்கிய பதவிகளைப் பெற்றனர். 1796 இல் சாமுவேல் எசேக்கியேல் திவேகர் (1730-1797) "த கேட் ஆஃப் மெர்சி" என்ற யூதர்களின் வழிபாட்டு ஆலயத்தை நிறுவினார்.
# மும்பையில் யூதர்களின் வரலாறு

## தற்போதைய மக்கள் தொகை

தற்போதைய கணக்குப்படி மும்பையில் 4,000க்கும் குறைவான யூதர்களே வாழ்கின்றனர். நகரத்தில் எட்டு வழிபாட்டு ஆலயங்கள் உள்ளன. இன்று, மும்பையின் பெரும்பான்மையான யூதர்கள் இசுரேலில் வசிக்கின்றனர்.
# மும்பையில் யூதர்களின் வரலாறு

## மும்பையில் தீவிரவாத தாக்குதல்

நவம்பர் 2008 மும்பையில் பயங்கரவாதத் தாக்குதல்கள் நடக்கும்போது ஆறு யூதர்கள் பணயக் கைதிகளாக வைக்கப்பட்டு கொல்லப்பட்டனர்.
# மும்பையில் யூதர்களின் வரலாறு

## வகுப்புவாத உறவுகள்

மும்பை யூதர்களின் முஸ்லிம் சமூகத்துடனான உறவுகள் வரலாற்று ரீதியாக வலுவானது. மும்பை தாக்குதலுக்குப் பிறகும் அப்படியே நீடிக்கிறது. இந்துக்கள் ஆதிக்கம் செலுத்தும் நிலத்தில் இரு குழுக்களும் சிறுபான்மையினராக ஒன்றாக இணைக்கப்பட்டுள்ளனர் - அவர்களின் அசைவ உணவுகளான கஷ்ருட் மற்றும் அலால் உணவுகளில் கூட ஒற்றுமையாக உள்ளனர். முஸ்லிம்களுக்கான முஸ்லிம் அமைப்பு தாக்குதலில் கொல்லப்பட்ட ஒன்பது தீவிரவாதிகளையும் நகரத்தில் அடக்கம் செய்யக்கூடாது என்று எதிர்த்தனர். இது மும்பையின் யூத சமூகத்தால் மிகவும் பாராட்டப்பட்டது.
# மும்பையின் தொங்கும் தோட்டங்கள்

**மும்பையிலுள்ள தொங்கும் தோட்டங்கள்** (*Hanging Gardens of Mumbai*) பெரோசா மேத்தா தோட்டங்கள் என்றும் அழைக்கப்படும் இது மலபார் மலை உச்சியில், அதன் மேற்குப் பகுதியில், கமலா நேரு பூங்கா எதிரே அமைந்துள்ளது.
இவை அரபிக்கடலின் மீது சூரியன் மறையும் காட்சிகளை வழங்குகின்றன. மேலும் விலங்குகளின் வடிவங்களில் செதுக்கப்பட்ட ஏராளமான வேலிகளும் உள்ளன. இந்தப் பூங்கா 1881 ஆம் ஆண்டில் உல்காசு கபோகர் என்பவரால் மும்பையின் பிரதான நீர்த்தேக்கத்தின் மீது வடிவமைக்கப்பட்டு அமைக்கப்பட்டது. அருகிலுள்ள அமைதியின் கோபுரத்தில் ஏற்படும் மாசு நடவடிக்கையால் தண்ணீரை மறைப்பதாக சிலர் கூறுகின்றனர். வான் வழியே பார்க்கும்போது, பூங்காவின் உள்ளே உள்ள நடைபாதை (தொங்கும் தோட்டங்கள் பாதை) பி. எம். ஜி (பெரோசா மேத்தா கார்டன்ஸ்) என்ற எழுத்துக்களை காணலாம்.
# பங்கோர் உடன்படிக்கை 1874

**பங்கோர் உடன்படிக்கை 1874** (ஆங்கிலம்: *Pangkor Treaty of 1874*; மலாய்: *Perjanjian Pangkor*) என்பது ஐக்கிய இராச்சியத்திற்கும் பேராக் சுல்தானுக்கும் இடையே 20 சனவரி 1874-இல் கையெழுத்திடப்பட்ட உடன்படிக்கையாகும். பேராக் கடற்கரையில், புளூட்டோ (*Pluto*) எனும் பிரித்தானிய நீராவிக் கப்பலில் அந்த உடன்படிக்கை கையெழுத்தானது.  
மலாய் மாநிலங்களின் வரலாற்றில் இந்த உடன்படிக்கை குறிப்பிடத்தக்கது. இந்த உடன்படிக்கை மலாய் ஆட்சியாளர்களின் மீதான பிரித்தானியக் கட்டுப்பாட்டை சட்டப்பூர்வமாக்கியது; மற்றும் மலாயாவில் பிரித்தானிய ஏகாதிபத்தியத்திற்கு வழி வகுத்துக் கொடுத்து.  
இந்த உடன்படிக்கைக்கு அப்போதைய நீரிணை குடியேற்றங்களின் ஆளுநர் ஆண்ட்ரு கிளார்க் (*Sir Andrew Clarke*) என்பவர் ஏற்பாடு செய்தார். இந்த உடன்படிக்கை இரண்டு பிரச்சினைகளைத் தீர்ப்பதற்காக ஏற்பாடு செய்யப்பட்டது: முதலாவது: லாருட் போர்கள்; இரண்டாவது பேராக் மாநிலத்தின் சுல்தானியத் தலைமைத்துவம்.
# பங்கோர் உடன்படிக்கை 1874

## பொது

19-ஆம் நூற்றாண்டில் பேராக் மாநிலம் ஒரு முக்கியமான ஈய உற்பத்தியாளராக இருந்தது. அதுவே பேராக் மாநிலத்தை ஐக்கிய இராச்சியத்தின் கவனத்தை ஈர்த்தது. அந்த நேரத்தில் பிரிட்டன் ஏற்கனவே பினாங்கு, மலாக்கா மற்றும் சிங்கப்பூர் மாநிலங்களைத் தன் கட்டுப்பாட்டில் வைத்து இருந்தது.  
இருப்பினும், பேராக் மாநிலத்தில் அடிக்கடி உள்ளூர்த் தகராறுகள் ஏற்பட்டு வந்தன. பொதுவாக இந்தத் தகராறுகள், லாருட் போர்கள் (*Larut Wars*) (1861-1874) என்று அழைக்கப் படுகின்றன. இந்தப் போர்கள் பெரும்பாலும் உள்ளூர் மலாய்த் தலைவர்களுக்கு இடையே நடந்தவை. மேலும் சீனர் இரகசிய சங்கங்களுக்கு இடையே அடிக்கடி மோதல்களும் ஏற்பட்டு வந்தன. இவை அனைத்தும் பேராக் ஈயச் சுரங்கங்களின் ஈய உற்பத்தியைச் சீர்குலைத்தன.
# பங்கோர் உடன்படிக்கை 1874

## பொது

### சீன இரகசிய சங்கங்கள்

1871-இல், பேராக் சுல்தான் அலி மரணம் அடைந்தார். இருப்பினும், அவரின் இறுதிச் சடங்கில் பேராக் முடியாட்சியின் வாரிசான ராஜா மூடா அப்துல்லா கலந்து கொள்ளவில்லை. ராஜா பெண்டகாரா சுல்தான் இசுமாயில் பேராக் சுல்தானாக அறிவிக்கப்பட்டார். அதே நேரத்தில், இரண்டு சீன இரகசிய சங்கங்களான, கீ கின் இரகசிய சங்கம் (*Ghee Hin Secret Society*) மற்றும் ஆய் சான் இரகசியச் சங்கம் (*Hai San Secret Society*); ஆகிய இரண்டு சங்கங்களும்; பேராக் மாநிலத்தின் ஈயச் சுரங்கங்களைத் தங்களின் கட்டுப்பாட்டிற்குள் கொண்டு வருவதற்கு ஒன்றுக்கொன்று தொடர்ந்து போரிட்டு வந்தன.  
கீ கின் இரகசிய சங்கத்திற்கு சின் ஆ யாம் (*Chin Ah Yam*) என்பவர் தலைமை தாங்கினார். ஆய் சான் இரகசிய சங்கத்திற்கு சுங் கெங் குயி (*Chung Keng Quee*) என்பவர் தலைமை தாங்கினார்.
# பங்கோர் உடன்படிக்கை 1874

## பொது

### பிரித்தானியர் பாதுகாப்பு

பின்னர் இந்த இரண்டு பிரச்சனைகள் குறித்து பிரித்தானியர்களிடம் ராஜா மூடா அப்துல்லா முறையிட்டார். அத்துடன் ராஜா மூடா அப்துல்லா சிங்கப்பூரில் இருந்த தன் நண்பர் டான் கிம் செங்கிடம் உதவி கேட்டார். டான் கிம் செங் சிங்கப்பூரில் ஒரு பிரபலமான தொழிலதிபர் ஆகும். டான் கிம் செங் சிங்கப்பூரில் உள்ள பிரித்தானிய வணிகருடன் சேர்ந்து ஆளுநர் சர் ஆண்ட்ரு கிளார்க்கிற்கு ஒரு கடிதம் எழுதினார். ராஜா மூடா அப்துல்லா அந்தக் கடிதத்தில் கையெழுத்திட்டார். பேராக் மாநிலத்தைப் பிரித்தானியர் பாதுகாப்பில் ஒப்படைக்க ராஜா மூடா அப்துல்லா தம் விருப்பத்தை அந்தக் கடிதம் மூலமாக வெளிப்படுத்தினார்.  
1872 செப்டம்பர் 26-இல், பிரித்தானியர் தலையிட வேண்டும் எனும் கோரிக்கை மனு முன்வைக்கப்பட்டது. அதில் ஆய் சான் இரகசிய சங்கத்தின் தலைவர் சுங் கெங் குயி உடபட 44 சீனத் தலைவர்கள் கையெழுத்திட்டு இருந்தனர்.  
தென்கிழக்கு ஆசியாவில் தங்கள் செல்வாக்கை விரிவுபடுத்தவும், ஈய ஏற்றுமதியின் ஏகபோகத்தை வலுப்படுத்தவும்; இது ஒரு நல்ல வாய்ப்பாக அமையும் என பிரித்தானியர் கருதினர். இதன் விளைவாக, பங்கோர் உடன்படிக்கை 1874 கையெழுத்தானது.
# யூரோப்பியம்(III) நைட்ரைடு

**யூரோப்பியம்(III) நைட்ரைடு** (*Europium(III) nitride*) என்பது EuN என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் நைட்ரசனும் சேர்ந்து இச்சேர்மம் உருவாகிறது.
# யூரோப்பியம்(III) நைட்ரைடு

## தயாரிப்பு

சிலிக்கா கண்ணாடி குழாய்களில் உள்ள குருந்தம் படகுகளில் தனிமநிலை யூரோப்பியம் பாயும் அம்மோனியா நீரோட்டத்தில் 700 ° செல்சியசு வெப்பநிலையில் வினைபுரிந்து யூரோப்பியம்(III) நைட்ரைடு உருவாகிறது.  
:2Eu + 2NH<sub>3</sub> → 2EuN + 3H<sub>2</sub>  
இந்த வினையில், யூரோப்பியம் ஆக்சிசனேற்றப்படுகிறது. அம்மோனியாவில் உள்ள ஐதரசன் குறைக்கப்படுகிறது.
# யூரோப்பியம்(III) நைட்ரைடு

## இயற்பியல் பண்புகள்

யூரோப்பியம்(III) நைட்ரைடு வான் விலெக் பாரா காந்தத்தன்மையைக் காட்டுகிறது. பாறை உப்பு கட்டமைப்பில் a = 501.779(6) பைக்கோ மீட்டர் என்ற அளவுருவுடன் இது படிகமாகிறது. யூரோபியம்(III) நைட்ரைடு உட்பட அருமண் நைட்ரைடுகளின் மெல்லிய படலங்கள் ஆக்சிசன் முன்னிலையில் ஆக்சைடுகளை உருவாக்க முனைகின்றன. EuN சேர்மத்தின் உருவாதல் வெப்பம் ΔH0 = 217.6±25.1 கிலோயூல்/மோல் ஆகும். யூரோப்பியம்(III) நைட்ரைடுக்கான ஆற்றல் இடைவெளி 2.08 எலக்ட்ரான் வோல்ட்டு என கணக்கிடப்பட்டது.  
யூரோபியம்(III) நைட்ரைடு கருப்பு நிறப் படிகங்களாக உருவாகிறது. தண்ணீருடன் வினைபுரிகிறது.
# யூரோப்பியம்(III) நைட்ரைடு

## பயன்கள்

யூரோப்பியம்(III) நைட்ரைடு ஒரு குறைக்கடத்தியாகும்.
# ஆண்ட்ரு கிளார்க்

**சர் ஆண்ட்ரு கிளார்க்** (*Sir Andrew Clarke*) (27 சூலை 1824 - 29 மார்ச் 1902) என்பவர் மூத்த பிரித்தானிய இராணுவ அதிகாரி; நீரிணை குடியேற்றங்களின் 9-ஆவது ஆளுநர்; ஐக்கிய இராச்சியத்திற்கும் பேராக் சுல்தானுக்கும் இடையே 20 சனவரி 1874-இல் கையெழுத்திடப்பட்ட பங்கோர் உடன்படிக்கை 1874 நிகழ்வில் முதன்மையாகச் செயல்பட்டவர் ஆவார்.
# ஆண்ட்ரு கிளார்க்

## பொது

### நீரிணை குடியேற்றங்களின் ஆளுநர்

சர் ஆண்ட்ரு கிளார்க், சிங்கப்பூரின் ஆளுநராகவும்; 1873 நவம்பர் 4 முதல் 1875 மே 8 வரை நீரிணை குடியேற்றங்களின் ஆளுநராகவும்; பணியாற்றினார். மலாய் மாநிலங்களான பேராக், சிலாங்கூர் மற்றும் சுங்கை ஊஜோங் ஆகியவற்றுக்கு சிங்கப்பூரை முக்கியத் துறைமுகமாக மாற்றி அமைப்பதில் அவர் முக்கியப் பங்கு வகித்தார்.  
அவரின் பங்களிப்புகளுக்காக, சிங்கப்பூரின் கிளார்க் குவே (*Clarke Quay*) அவரின் பெயரால் பெயரிடப்பட்டது. மற்றும் 1896-இல் கிளார்க் சாலை (*Clarke Street*) அதிகாரப்பூர்வமாகவும் பெயரிடப்பட்டது. தற்போது அது சிங்கப்பூரில் பிரபலமான நடைபாதை ஆகும்.
# ஆண்ட்ரு கிளார்க்

## பங்கோர் உடன்படிக்கை

20 சனவரி 1874-இல், ஐக்கிய இராச்சியத்திற்கும் பேராக் சுல்தானுக்கும் இடையே கையெழுத்திடப்பட்ட பங்கோர் உடன்படிக்கை 1874 நிகழ்வில், ஆண்ட்ரு கிளார்க் முதன்மையாகச் செயல்பட்டவர் ஆவார்.  
அதே ஆண்டில், மலாயாவின் முக்கிய சீனத் தலைவர்கள்; மற்றும் ஐரோப்பிய வணிகர்களின் ஆதரவுடன், கூலியாட்களின் மீதான முறைகேடான அதிகாரப் பயன்பாட்டை அகற்றினார். நெகிரி செம்பிலான் மாநிலத்தில் பாரம்பரிய ஆட்சியைக் கொண்ட சுங்கை ஊஜோங் நிர்வாகத்தின் தலைவர்கள் பிரச்சினைகளைத் தன் பேச்சுவார்த்தைகள் மூலம் தீர்த்து வைத்தன் மூலம் புகழ் பெற்றார்.
# ஆண்ட்ரு கிளார்க்

## பங்கோர் உடன்படிக்கை

### ஜேம்ஸ் பர்ச்

பேராக் மாநிலத்தின் முதல் பிரித்தானிய அறிவுரைஞர் (*British Resident*) ஜேம்ஸ் பர்ச்சின் மரணத்திற்கு ஆண்ட்ரு கிளார்க் குற்றம் சாட்டப்பட்டார். ஜேம்ஸ் பர்ச் மலாய் ஆட்சியாளர்களுக்கு எதிராக முரட்டுத்தனமாக நடந்து கொள்வதாகப் பேராக் சுல்தான் அப்துல்லா, ஆண்ட்ரு கிளார்க்கிற்கு கடிதம் எழுதி இருந்தார். அந்த நேரத்தில் ஆண்ட்ரூ கிளார்க் ஓய்வு பெறவிருந்தார்.  
அதனால் சுல்தான் அப்துல்லாவின் கடிதத்தைப் பெரிதுபடுத்தவில்லை. மேலும் அந்தக் கட்டத்தில் ஆண்ட்ரு கிளார்க், சிறந்த காலனித்துவ நிர்வாகிகளில் ஒருவராகப் பெயர் பெற்று இருந்தார். அந்த நற்பெயரை ஆண்ட்ரு கிளார்க் குறைக்க விரும்பவில்லை.
# ஆண்ட்ரு கிளார்க்

## கிள்ளான் போர்

1867 முதல் 1874 வரை நடந்த கிள்ளான் போரின் முடிவைத் தீர்மானிப்பதிலும்; சிலாங்கூரை பிரித்தானிய பாதுகாப்பின் கீழ் கொண்டு வருவதிலும், சர் ஆண்ட்ரு கிளார்க் முக்கிய பங்காற்றினார்.  
நீரிணை குடியேற்றங்கள், சிலாங்கூர் மாநிலத்தின் பொருளாதாரத்தைச் சார்ந்து வளர்ச்சி பெற்று வந்தன. சிலாங்கூர் மாநிலம் 19-ஆம் மற்றும் 20=ஆம் நூற்றாண்டுகள் வரை உலகின் முக்கிய ஈய உற்பத்தியாளர்களில் ஒன்றாக இருந்தது. சிலாங்கூர் மாநிலத்தின் பாதுகாப்பு ஈய வணிகத்தின் பாதிப்பால் தேக்கம் அடைந்தது. அதன் காரணமாகச் சிலாங்கூர் அரசியலில் தலையிடுவது சரியாக அமையும் என்று பிரித்தானியர் கருதினர்.
# ஆண்ட்ரு கிளார்க்

## கிள்ளான் போர்

### தெங்கு குடின்

தெங்கு குடின் என்பவரைச் சிலாங்கூர் அரசின் அடுத்தப் பயணச் சீட்டாகப் பிரித்தானியர் பார்த்தனர். எனவே, கிள்ளான் போரில், சர் ஆண்ட்ரு கிளார்க் தலைமையிலான நீரிணை குடியேற்றங்கள், தெங்கு குடினை மறைமுகமாகப் ஆதரித்தன.  
கிள்ளான் போரில், கெடா, பகாங்கில் இருந்து போர்ப் படையினரையும்; நீரிணை குடியேற்றங்கள் பகுதிகளில் இருந்து பிரித்தானிய துணைப் படையின் வீரர்களையும் தெங்கு குடின்; அழைத்து வந்து போரில் ஈர்டுபட்டார். இறுதியில் கிள்ளான் போரில் தெங்கு குடின் வெற்றி பெற்றார். அதன் பின்னர் சிலாங்கூர் மாநிலம் பிரித்தானியரின் கண்காணிப்பின் கீழ் வந்தது.
# நளின் சோரன்

**நளின் சோரன்** (*Nalin Soren*) என்பவர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் சார்க்கண்டு மாநிலம் தும்கா மாவட்டத்தைச் சேர்ந்தவர். சோரன் ஜார்க்கண்ட் முக்தி மோர்ச்சா கட்சியின் உறுப்பினரும் ஆவார். சோரன் 1990 முதல் 7 முறை சிகாரீபாடா சட்டமன்றத் தொகுதி (பகு) உறுப்பினர் ஆவார். சோரான் இந்தியப் பொதுத் தேர்தல் 2024-இல் தும்கா மக்களவைத் தொகுதியில் ஜார்க்கண்ட் முக்தி மோர்ச்சா கட்சியின் சார்பில் போட்டியிட்டு வெற்றி பெற்று இந்திய மக்களவை உறுப்பினராகத் தேர்ந்தெடுக்கப்பட்டுள்ளார்.
# நளின் சோரன்

## தேர்தல் செயல்பாடு

### மாநில சட்டமன்றம்

| 1985 | சுயேச்சை | சிகரிபாரா (பீகார்) (எஸ். டி) | 9,478 | 23.58% | 5,214 |
| --- | --- | --- | --- | --- | --- |
| 1990 | ஜா. மு. மோ. | 27,799 | 44.12% | 19,305 |  |
| 1995 | 36,073 | 36.96% | 16,422 |  |  |
| 2000 | 39,259 | 47.46% | 16,133 |  |  |
| 2005 | சிகரிபாரா (ஜார்கண்ட்) (எஸ். டி) | 27,723 | 29.66% | 3,082 |  |
| 2009 | 30,474 | 28.30% | 1,003 |  |  |
| 2014 | 61,901 | 42.04% | 24,501 |  |  |
| 2019 | 79,400 | 51.78% | 29,471 |  |  |
# நளின் சோரன்

## தேர்தல் செயல்பாடு

### மக்களவை

| 2024 | ஜா. மு. மோ. | தும்கா | வெற்றி | } |
| --- | --- | --- | --- | --- |
# பாபா சுச்சா சிங்

**பாபா சுச்சா சிங்** (*Baba Sucha Singh*) என்பவர் சிரோமணி அகாலி தளம் (அமிர்தசரஸ்) கட்சியைச் சேர்ந்த இந்திய அரசியல்வாதி ஆவார். இவர் பஞ்சாபின் பதிண்டாவிலிருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். இவரது மகன் பியாந்த் சிங் இந்தியப் பிரதமர் இந்திரா காந்தியின் முன்னாள் மெய்க்காவலரும், கொலையாளியும் ஆவார்.
# புட்டா மகேசு குமார்

**புட்டா மகேசு குமார்** (*Putta Mahesh Kumar*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் மக்களவைக்கு ஏலூரு மக்களவைத் தொகுதியில் போட்டியிட்டு வெற்றிபெற்றார். குமார் தெலுங்கு தேசம் கட்சியினைச் சார்ந்தவர்.
|}
# மைக்கேல் ஜான் (ஆயர்)

**மைக்கேல் ஜான்** (*Michael John*)(1925-2013) தென்னிந்திய திருச்சபையின், கிழக்கு கேரளாவின் தொடக்க ஆயர் ஆவார்.  
ஜான் 1925-ம் ஆண்டில் வாலகோமில் பிறந்தார். இவர் செராம்பூர் பல்கலைக்கழகத்திலும் ஒன்றிய பிரசுபைடிரியன் திருச்சபைக் கல்லூரியிலும் கல்வி பயின்றுள்ளார். ஜான் 1953-ல் திருச்சபை போதகராக நியமிக்கப்பட்டார். சேர்த்தலை, ரன்னி, ஆலப்புழா, ஓலசா, கோட்டயம் ஆகிய இடங்களில் இறைப் பணியாற்றியுள்ளா. இவர் குவைத்து, கனடா விலும் பணியாற்றியுள்ளார். ஜான் 2013இல் இறந்தார்.
# வாரிஸ் பஞ்சாப் தே

**வாரிஸ் பஞ்சாப் தே** (*Waris Punjab De*, பொருள்: "பஞ்சாபின் வாரிசுகள்") என்பது இந்தியாவின், பஞ்சாப்பை தளமாக கொண்ட சீக்கிய-தன்னார்வ அரசியல் குழு ஆகும். இது துவக்கத்தில் பஞ்சாபின் உரிமைகளைப் பாதுகாப்பதற்கான ஒரு அழுத்தக் குழுவாக இருந்தது. 2022 பெப்ரவரியில் தீப் சிங் சித்து இறக்கும் வரை குழுவின் நிறுவனர்-தலைவராக இருந்தார்.
# வாரிஸ் பஞ்சாப் தே

## வரலாறு

### உருவாக்கம்

29 செப்டம்பர் 2021 அன்று, தீப் சித்து என்று அழைக்கப்படும் சந்தீப் சிங் சித்து, "பஞ்சாபின் உரிமைகளைப் பாதுகாப்பதற்கும் போராடுவதற்கும், சமூகப் பிரச்சினைகளை எழுப்புவதற்கும் ஒரு அழுத்தக் குழுவாக" வாரிஸ் பஞ்சாப் தேயை உருவாக்குவதாக அறிவித்தார். இதன் நிறுவனர் தலைமையில் 2020-2021 இந்திய விவசாயிகள் போராட்டத்தில் இந்த அமைப்பு பங்கு வகித்தது.
# வாரிஸ் பஞ்சாப் தே

## வரலாறு

### அமிர்த்பால் சிங்கின் பதவிக்காலம்

இந்த அமைப்பின் நிறுவனர் வாகன விபத்தில் மரணமடைந்ததை அடுத்து அம்ரித்பால் சிங் தலைவராக பொறுப்பேற்றார். தீப் சித்துவும் அம்ரித்பால் சிங்கும் நிஜ வாழ்க்கையில் சந்தித்ததில்லை என்றும் சமூக வலைதளங்களில் மட்டுமே உரையாடியதாகவும் கூறப்படுகிறது. தீப் சித்துவின் குடும்பத்தினர், அம்ர்த்பால் சிங்கின் தலைமைப் பொறுப்பு குறித்து கேள்வி எழுப்பியுள்ளனர். அம்ரித்பால் சிங் தலைமைக்கு வந்த பிறகு, இந்த அமைப்பின் நோக்கம் "சீக்கிய சமயத்தின் கொள்கைகளைப் பின்பற்றுதல்" மற்றும் "கல்சா இராஜ்ஜியத்தை நிறுவுதல்" ஆகிய நோக்கங்களை நோக்கி நகர்ந்துள்ளது. இந்த அமைப்பு 2022 பஞ்சாப் சட்டமன்றத் தேர்தலில் ஷிரோமணி அகாலி தளத்தை (அமிர்தசரஸ்) ஆதரித்தது. 2022 நவம்பரில் பஞ்சாப் மாநிலம் முழுவதும் சுற்றுப்பயணங்கள் மூலம் போதைப்பொருள் பயன்பாடு மற்றும் வரதட்சணை போன்ற நடைமுறைகளை கண்டித்தும், சீக்கியர்களை அம்ரித் சன்ஸ்கார் சடங்கு விழாவை கால்சா வரிசையில் நடத்துவதற்கு ஒரு இயக்கத்தைத் தொடங்கியது. 23 பிப்ரவரி 2023 அன்று, பஞ்சாபின் அஜ்னாலாவில் இக்குழுவின் ஆதரவாளர்களுக்கும் காவல்துறையினருக்கும் இடையே மோதல் வெடித்தது. மோதலின் போது சீக்கியர்களின் புனித நூலான குரு கிரந்த் சாகிப்பின் பிரதியை எடுத்துச் சென்றதற்காக குழு விமர்சிக்கப்பட்டது, சிலர் அதை "கேடயமாக" பயன்படுத்தியதாக வாதிட்டனர். இந்த அமைப்புக்கு பாகிஸ்தானின் ஐ. எஸ். ஐ. நிதியுதவி அளித்ததாக குற்றம் சாட்டப்பட்டுள்ளது.  
18 மார்ச் 2023 அன்று, அம்ரித்பால் சிங் மீது கொலை முயற்சி, சட்ட அமலாக்கத்திற்கு இடையூறு செய்தல், சமூகத்தில் "ஒழுக்கமின்மையை" ஏற்படுத்தியது போன்ற கற்றச்சாட்டுகளை காவல்துறை எழுப்பியதைத் தொடர்ந்து இந்திய அதிகாரிகள் அம்ரித்பால் சிங்தைத் தேடத் துவங்கினர். இந்த வேட்டையின் போது, இந்திய அதிகாரிகள் ஆயிரக்கணக்கான துணை ராணுவப் போலீஸாரை நியமித்தனர். மேலும் பஞ்சாப் மாநிலம் முழுவதும் கிட்டத்தட்ட 30 மில்லியன் மக்களுக்கு இணையம் மற்றும் செல்லிடைப்பேசி செய்தி சேவைகளை கட்டுப்படுத்தினர். இதற்கிடையில், அம்ரித்பால் சிங் எங்கும் காணப்படவில்லை. ஒரு மாதத்திற்கு பிறகு, 23 ஏப்ரல் 2023 அன்று, அம்ரித்பால் சிங் பஞ்சாபின், மோகா மாவட்டம், ரோட் கிராமத்தில் வைத்து கைது செய்யப்பட்டார். பின்னர், அவர் அசாம் மாநிலத்தில் உள்ள உயர் பாதுகாப்புக்கு திப்ருகார் சிறைக்கு கொண்டு செல்லப்பட்டார்.
# வாரிஸ் பஞ்சாப் தே

## தலைவர்கள்

| 1. | தீப் சிங் சித்து | செப்டம்பர் 2021 | 15 பிப்ரவரி 2022 | 138நாட்கள் |
| --- | --- | --- | --- | --- |
| 2. | அம்ரித்பால் சிங் | 29 செப்டம்பர் 2022 | *பதவியில்* | 1ஆண்டு, 249நாட்கள் |
# சுனில் தட்கரே

**சுனில் தத்தாத்ரே தட்கரே** (*Sunil Tatkare*) என்பவர் ஓர் இந்திய அரசியல்வாதியும் தற்போது ராய்காட் மக்களவைத் தொகுதி உறுப்பினரும் ஆவார். இவர் முன்பு மகாராட்டிராவின் நீர்வள அமைச்சராக இருந்துள்ளார். இவர் மகாராட்டிர சட்டமன்ற ரீவர்தன் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றினார். இவர் முன்பு மகாராட்டிர சட்டமன்ற தேசியவாத காங்கிரஸ் கட்சி தலைவராகவும் பணியாற்றினார். தட்கரே பல வழக்குகளில் தொடர்புடையவர் என்று குற்றம் சாட்டப்பட்டுள்ளது. இதன் காரணமாக ஊழல் தடுப்பு பணியகம் நில அபகரிப்பு மற்றும் வருமானத்திற்கு அதிகமாக சொத்துக்கள் சேர்த்த குற்றச்சாட்டுகள் தொடர்பாக இவருக்கு எதிராக விசாரணையைத் தொடங்க மாநில அரசாங்கத்தின் உத்தரவைக் கோரியுள்ளது. சொத்துக்கள் வழக்கில் அவருக்கு எதிராக அமலாக்க இயக்குநரகம் விசாரணையைத் தொடங்கியது.  
தட்கரே 10 சூலை 1955 அன்று சுதர்வாடி கோலாட்டில் பிறந்தார். புனேயில் உள்ள பெர்குசன் கல்லூரியில் இடைநிலை அறிவியல் வரை கல்வி கற்றுள்ளார். 1984-இல் இந்திய தேசிய காங்கிரசில் சேருவதற்கு முன்பு இவர் அரசு சாலை ஒப்பந்தக்காரராகப் பணியாற்றினார். 1995-இல் காங்கிரசு கட்சியின் சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2004ஆம் ஆண்டில் இவர் உணவு மற்றும் குடிமைப்பொருள் வழங்கல் துறை அமைச்சராக நியமிக்கப்பட்டார். 2008ஆம் ஆண்டில் எரிசக்தி அமைச்சராகவும், 2009ஆம் ஆண்டில் நிதியமைச்சராகவும் நியமிக்கப்பட்டார். இவரது மகள் அதீதி சுனில் தட்கரே மகாராட்டிரா சட்டமன்ற உறுப்பினராக உள்ளார்.
# அனில் தத்தாத்ரேய் தட்கரே

**அனில் தத்தாத்ரேய் தட்கரே** (Anil Tatkare; பிறப்பு ஆகத்து 31,1953) ஓர் இந்திய அரசியல்வாதி ஆவார். இவர் 2010 முதல் 2018 வரை மகாராட்டிர மாநிலம் ராய்காட்-ரத்னகிரி-சிந்துதுர்க் உள்ளாட்சி அமைப்புகளுக்கான மகாராட்டிரா சட்டமன்ற மேலவை உறுப்பினராகப் பணியாற்றினார். இவர் ராய்காட் மாவட்ட பரிஷத் முன்னாள் உறுப்பினராகவும் பணியாற்றியுள்ளார். இவர் இந்திய நாடாளுமன்ற மக்களவை உறுப்பினரான சுனில் தட்கரேயின் அண்ணன் மற்றும் மகாராட்டிரா சட்டமன்றத்தின் முன்னாள் உறுப்பினரான அவ்தூத் தட்கரே தந்தை ஆவார்.  
தட்கரே 20 பிப்ரவரி 2024 அன்று தேசியவாத காங்கிரசு கட்சியின் (சரத்சந்திர பவார்) மகாராட்டிர மாநிலத் துணைத் தலைவராக நியமிக்கப்பட்டார்.
# அனிகெத் தட்கரே

**அனிகெத் தட்கரே** (*Aniket Tatkare*) என்பவர் தேசியவாத காங்கிரஸ் கட்சியினைச் சார்ந்த இந்திய அரசியல்வாதி ஆவார். இவர் 24 மே 2018 அன்று, 421 வாக்குகளைப் பெற்று மகாராட்டிராச் சட்ட மேலவைக்குத் தேர்ந்தெடுக்கப்பட்டார். சிவ சேனாவினைச் சேர்ந்த போட்டியாளரான ராஜீவ் சபாலேவை 221 வாக்குகளைப் பெற்றார். இவரது தந்தை இந்திய மக்களவை உறுப்பினரான சுனில் தட்கரே ஆவார்.
# யூரோப்பியம்(II) ஐதராக்சைடு

**யூரோப்பியம்(II) ஐதராக்சைடு** (Europium(II) hydroxide) என்பது Eu(OH)<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். Eu(OH)<sub>2</sub>·H<sub>2</sub>O என்ற வாய்பாட்டைக் கொண்ட நீரேற்றாகவே இது பெரும்பாலும் காணப்படுகிறது.
# யூரோப்பியம்(II) ஐதராக்சைடு

## தயாரிப்பு

உலோக நிலை யூரோப்பியத்துடன் 10 மோல்/லி சோடியம் ஐதராக்சைடு கரைசலைச் சேர்த்து வினைபுரியச் செய்து யூரோப்பியம்(II) ஐதராக்சைடு ஒற்றைநீரேற்று தயாரிக்கப்படுகிறது.
# யூரோப்பியம்(II) ஐதராக்சைடு

## பண்புகள்

யூரோப்பியம்(II) ஐதராக்சைடு செஞ்சாய்சதுரக் கட்டமைப்பில் உள்ள படிக அமைப்பைச் சேர்ந்ததாகும். a=6.701 ± 0.002, b=6.197 ± 0.002, c=3.652 ± 0.001 A. என்ற அளவுருக்களுடன் இப்படிகம் அமைந்துள்ளது.
# கமலா நேரு பூங்கா, மும்பை

**கமலா நேரு பூங்கா** (*Kamala Nehru Park, Mumbai*) என்பது இந்தியாவின் மகாராட்டிராவின், மும்பையில் உள்ள தொங்கு தோட்ட வளாகத்தின் ஒரு பகுதியாகும். இது தோராயமாக 16,000 சதுர மீட்டர் பரப்பளவைக் கொண்டுள்ளது. (4 ஏக்கர்). மும்பையின் மலபார் மலையின் உச்சியில் அமைந்துள்ள இது பெருநகரமும்பை மாநகராட்சியின் நீர் மேலாண்மை பொறியியல் துறையால் உருவாக்கப்பட்டு பராமரிக்கப்படுகிறது. மும்பையின் முதன்மையான தோட்டங்களில் ஒன்றான இது இளம் குழந்தைகள் மற்றும் சுற்றுலாப் பயணிகளிடையே பிரபலமாக உள்ளது. தோட்டத்தில் மும்பை கடற்கரை உலாச்சாலைக் காட்சிகளை காணலாம். இது இராணியின் மாலை என்றும் அழைக்கப்படுகிறது.  
*தேர் வாஸ் ஏன் ஓல்டு ஹூ லிவ்டு இன் எ ஷூ* என்ற குழந்தைகள் பாடலால் ஈர்க்கப்பட்டு காலணி அமைக்கப்பட்டது.
# கமலா நேரு பூங்கா, மும்பை

## வரலாறு

1952 இல் நிறுவப்பட்ட கமலா நேரு பூங்கா பல தசாப்தங்களாக மும்பையின் நகர்ப்புற நிலப்பரப்பின் ஒருங்கிணைந்த பகுதியாக உள்ளது. சுதந்திரப் போராட்ட வீரரும், இந்தியாவின் சுதந்திரப் போராட்டத்தில் முக்கியப் பங்காற்றிய ஜவகர்லால் நேருவின் மனைவியுமான கமலா நேருவின் நினைவாக இந்தப் பூங்காவுக்குப் பெயரிடப்பட்டது.  
'குழந்தைகள் பாடல் ' என்ற கருப்பொருளைத் தொடர்ந்து பூங்காவில் இப்போது மராத்தி, இந்தி மற்றும் ஆங்கிலத்தில் பல்வேறு குழந்தைகள் பாடல்கள் கருப்பொருளாகக் கொண்டு கூடுதல் இடங்கள் வடிவமைக்கப்பட்டுள்ளன.
# பிஜுலி கலிதா மேதி

**பிஜுலி கலிதா மேதி** (*Bijuli Kalita Medhi*) என்பவர் ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குவகாத்தி மக்களவைத் தொகுதிக்கு 2024ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு வெற்றி பெற்று மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.
# நீரிணை குடியேற்றங்களின் ஆளுநர்கள் பட்டியல்

**நீரிணை குடியேற்றங்களின் ஆளுநர்கள்** (மலாய்:*Senarai gabenor Negeri-Negeri Selat*; ஆங்கிலம்:*List of governors of the Straits Settlements*; சீனம்: 海峽殖民地總督) என்பது 1826-ஆம் ஆண்டில் இருந்து 1946-ஆம் ஆண்டு வரையில் தீபகற்ப மலேசியாவின் நீரிணை குடியேற்றப் பகுதிகளுக்கு பிரித்தானிய ஆளுநர்களாகப் பதவி வகித்தவர்களைக் குறிப்பிடுவதாகும்.  
1867-ஆம் ஆண்டு வரையில், நீரிணை குடியேற்றப் பகுதிகள் பிரித்தானிய முடியாட்சியின் கீழ் வரும் வரையில், அந்த ஆளுநர்கள் பிரித்தானிய கிழக்கிந்திய நிறுவனத்தினால் நியமிக்கப்பட்டனர். 1942-ஆம் ஆண்டில் இருந்து 1945-ஆம் ஆண்டு வரையில் மலாயாவில் சப்பானிய ஆக்கிரமிப்பு காலத்தில், நீரிணை குடியேற்றங்களின் ஆளுநர்கள் பதவி நிரப்பப்படவில்லை.  
1946-ஆம் ஆண்டிற்குப் பின்னர், இந்தப் பதவி மலாயாவின் ஐக்கிய இராச்சிய உயர் ஆணையர்கள் பதவி என பெயர் மாற்றம் கண்டது.
# நீரிணை குடியேற்றங்களின் ஆளுநர்கள் பட்டியல்

## விளக்கம்

### மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்
# நீரிணை குடியேற்றங்களின் ஆளுநர்கள் பட்டியல்

## விளக்கம்

### மலாயா கூட்டமைப்பில் சேரா மாநிலங்கள்

- மலாயா கூட்டமைப்பில் சேரா மாநிலங்கள்
(*Unfederated Malay States*) - (*Protected States*)
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு
# நீரிணை குடியேற்றங்களின் ஆளுநர்கள் பட்டியல்

## விளக்கம்

### நீரிணைக் குடியேற்ற மாநிலங்கள்

- நீரிணைக் குடியேற்ற மாநிலங்கள்
(*Straits Settlements*) (*Crown Colony States*)
1. மலாக்கா
1. பினாங்கு
1. சிங்கப்பூர்
# நீரிணை குடியேற்றங்களின் ஆளுநர்கள் பட்டியல்

## பிரித்தானிய நீரிணைக் குடியேற்ற ஆளுநர்களின் பட்டியல் (1826–1946)

| எண் | தோற்றம் | பெயர் | பணிக்காலம் e | பூர்வீகம் | பின்னணி | மன்னர் |
| --- | --- | --- | --- | --- | --- | --- |
| **நான்காம் வில்லியம்** |  |  |  |  |  |  |
| **விக்டோரியா** |  |  |  |  |  |  |
| — | **எட்வர்ட் அர்சிபால்ட் ஆர்பர்ட் ஆன்சன்**
Edward Archibald Harbord Anson  
'' | 4 மார்ச் 1871 | 22 மார்ச் 1872 | லண்டன், இங்கிலாந்து | பினாங்கு துணை ஆளுநர் |  |
| — | **எட்வர்ட் அர்சிபால்ட் ஆர்பர்ட் ஆன்சன்**
Edward Archibald Harbord Anson  
** | 3 நவம்பர் 1873 | 4 நவம்பர் 1873 | நாள் | லண்டன், இங்கிலாந்து | பினாங்கு துணை ஆளுநர் |
| — | **எட்வர்ட் அர்சிபால்ட் ஆர்பர்ட் ஆன்சன்**
Edward Archibald Harbord Anson  
** | 3 ஏப்ரல் 1877 | ஆகஸ்டு 1877 | ~ | லண்டன், இங்கிலாந்து | பினாங்கு துணை ஆளுநர் |
| — | **எட்வர்ட் அர்சிபால்ட் ஆர்பர்ட் ஆன்சன்**
Edward Archibald Harbord Anson  
** | 10 பிப்ரவரி 1879 | 16 மே 1880 | லண்டன், இங்கிலாந்து | பினாங்கு துணை ஆளுநர் |  |
| — | **வில்லியம் எட்வர்ட் மெக்சுவல்**
William Edward Maxwell  
** | 30 ஆகஸ்ட் 1893 | 1 பிப்ரவரி 1894 | - | நீரிணை குடியேற்றங்களின் செயலாளர் |  |
| — | **ஜேம்ஸ் அலெக்சாண்டர் சுவெட்டன்காம்**
James Alexander Swettenham  
** | 7 டிசம்பர் 1899 | 5 நவம்பர் 1901 | டெர்பிசயர், இங்கிலாந்து | நீரிணை குடியேற்றங்களின் செயலாளர் |  |
| **ஏழாம் எட்வர்டு** |  |  |  |  |  |  |
| **ஐந்தாம் ஜோர்ஜ்** |  |  |  |  |  |  |
| — | **சர் ஜான் இசுகோட்**
Sir John Scott John Scott]]  
** | 21 அக்டோபர் 1929 | 5 பிப்ரவரி 1930 | - | நீரிணை குடியேற்றங்களின் செயலாளர் |  |
| — | **சர் அண்டிரு கால்டிகாட்**
Sir Andrew Caldecott  
** | 17 பிப்ரவரி 1934 | 9 நவம்பர் 1934 | கெண்ட், இங்கிலாந்து | நீரிணை குடியேற்றங்களின் செயலாளர் |  |
| **எட்டாம் எட்வர்டு** |  |  |  |  |  |  |
| **ஆறாம் ஜோர்ஜ்** |  |  |  |  |  |  |
| — | **மவுண்ட்பேட்டன் பிரபு**
Lord Louis Mountbatten | 12 செப்டம்பர் 1945 | 31 மார்ச் 1946 | பெர்க்சைர், இங்கிலாந்து | தென்கிழக்காசிய நேசநாடுகளின் உச்சத் தளபதி |  |
# கைரிப் சாலிகா

**கைரிப் சாலிகா** (*Kirip Chaliha*; பிறப்பு நவம்பர் 1,1955) என்பவர் இந்திய அரசியல்வாதியும் இந்தியாவின் 14வது மக்களவை உறுப்பினரும் ஆவார். இவர் அசாமின் குவகாத்தி மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் உறுப்பினராக உள்ளார். சாலிகா அசாமின் சிவ்சாகரைச் சேர்ந்தவர்.  
சாலிகா முன்பு 10ஆவது மக்களவை உறுப்பினராகவும் இருந்தார், மேலும் சாலிகா குவஹாத்தி மாநிலத்தைப் பிரதிநிதித்துவப்படுத்தினார்.
# கிசோரி லால் சர்மா

**கிசோரி லால் சர்மா** (*Kishori Lal Sharma*) என்பவர் ஒரு இந்திய அரசியல்வாதி ஆவார். இவர் 2024 இந்திய பொதுத் தேர்தலில் அமேதி மக்களவைத் தொகுதியில் இருந்து நாடாளும்ன்ற உறுப்பினராக தேர்வு செய்யபட்டார்.
# கிசோரி லால் சர்மா

## அரசியல் வாழ்க்கை

சர்மா 2024 இந்திய பொதுத் தேர்தலில் அமேதி மக்களவைத் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் பாரதிய ஜனதா கட்சி வேட்பாளரான இசுமிருதி இரானியை 1,67,196 வாக்குகள் வித்தியாசத்தில் தோற்கடித்தார்.
# பிரியங்கா சதீசு ஜர்கிகோலி

**பிரியங்கா சதீசு ஜர்கிகோலி** (*Priyanka Satish Jarkiholi*-பிறப்பு 1997) என்பவர் கருநாடகத்தினை சேர்ந்த இந்திய அரசியல்வாதி ஆவார். இவர் பெல்காவி மாவட்டத்தின் சிக்கோடி மக்களவைத் தொகுதியிலிருந்து முதல் முறையாக மக்களவை உறுப்பினராக உள்ளார். இவர் இந்திய தேசிய காங்கிரசு கட்சியினைச் சார்ந்தவர். இவர் 2024 இந்திய பொதுத் தேர்தலில் வெற்றி பெற்றார்.
# பிரியங்கா சதீசு ஜர்கிகோலி

## இளமையும் கல்வியும்

பிரியங்கா கருநாடகாவின் சிக்கோடியில் உள்ள யமகன்மார்டி கிராமத்தில் பழங்குடி சமூகத்தைச் சேர்ந்தவர். சொந்தமாகத் தொழில் செய்து வரும் ஜர்கிகோலி கருநாடகாவின் பெலகாவியில் உள்ள விசுவேசுவரய்யா தொழில்நுட்ப பல்கலைக்கழகத்தில் 2021ஆம் ஆண்டில் வணிக நிர்வாகத்தில் முதுகலைப் பட்டம் பெற்றார்.
# பிரியங்கா சதீசு ஜர்கிகோலி

## தொழில் வாழ்க்கை

பிரியங்கா தனது அரசியல் அறிமுகத்தை கருநாடகாவில் 2024 இந்தியப் பொதுத் தேர்தலில் பெல்காம் மாவட்டத்தில் உள்ள சிக்கோடி மக்களவைத் தொகுதியில் வெற்றி பெற்றதன் மூலம் தொடங்கினார். இவர் பாரதிய ஜனதா கட்சியின் அன்னாசாகேப் சங்கர் ஜோலியை 90,834 வாக்குகள் வித்தியாசத்தில் தோற்கடித்தார். இவர் 51.21 சதவீத வாக்குகளைப் பெற்றார்.
# சோபியா பிர்தௌஸ்

**சோபியா பிர்தௌஸ்** (*Sofia Firdous*; பிறப்பு: 1992) இந்தியாவின், ஒடிசா மாநிலத்தைச் சேர்ந்த ஓர் அரசியல்வாதி மற்றும் 2024 ஆம் ஆண்டு ஒடிசா சட்டப் பேரவைத் தேர்தலில் பாராபதி-கட்டாக் சட்டமன்றத் தொகுதியிலிருந்து தேர்ந்தெடுக்கப்பட்டுள்ள இவர் இந்திய தேசிய காங்கிரசின் உறுப்பினர். ஒடிசாவில் முஸ்லீம் சமூகத்தைச் சேர்ந்த முதல் பெண் சட்டமன்ற உறுப்பினராகத் தேர்ந்தெடுக்கப்பட்டவர்.
# சோபியா பிர்தௌஸ்

## பிறப்பும் கல்வியும்

சோபியா மெஹந்திபூர், சாந்தினிசௌக், லால்பாக் காவல் எல்லை, கட்டாக்கைச் சேர்ந்தவர். இவர் முன்னாள் காங்கிரஸ் எம்எல்ஏ முகமது மொகிமின் மகள் ஆவார்.  
அவர் 2007 இல் கட்டாக்கில் உள்ள செயின்ட் ஜோசப் பெண்கள் உயர்நிலைப் பள்ளியில் ஐசிஎஸ்இ முடித்தார், 2009 இல் கட்டாக்கில் உள்ள ராவன்ஷா ஜூனியர் கல்லூரியில் பிளஸ் டூ படித்தார். பின்னர், பி.டெக். 2013 இல் புவனேஸ்வரில் உள்ள KIIT பல்கலைக்கழகத்துடன் இணைக்கப்பட்ட கலிங்கா இன்ஸ்டிடியூட் ஆப் இன்டஸ்ட்ரியல் டெக்னாலஜியில் சிவில் இன்ஜினியரிங் படித்துள்ளார். 2022 இல் பெங்களூருவில் உள்ள இந்தியன் இன்ஸ்டிடியூட் ஆஃப் மேனேஜ்மென்ட்டில் எக்ஸிகியூட்டிவ் ஜெனரல் மேனேஜ்மென்ட் திட்டத்தையும் முடித்துள்ளார்.
# சோபியா பிர்தௌஸ்

## குடும்பம்

இவர் ஷேக் மைராஜுல் ஹக் என்பவரை மணந்துள்ளார்.
# சோபியா பிர்தௌஸ்

## சட்டமன்ற உறுப்பினர்

சோபியா 2024 ஒடிசா சட்டப் பேரவைத் தேர்தலில், இந்திய தேசிய காங்கிரஸின் சார்பில் பாராபதி-கட்டாக் சட்டமன்றத் தொகுதியிலிருந்து பாரதிய ஜனதா கட்சியின் பூர்ண சந்திர மகாபத்ராவை 8,001 வாக்குகள் வித்தியாசத்தில் தோற்கடித்தார்.
# ஜேம்ஸ் பர்ச்

**ஜேம்ஸ் பர்ச்** (*James W. W. Birch; James Wheeler Woodford Birch*) (3 ஏப்ரல் 1826 - 2 நவம்பர் 1875) என்பவர் 1875-ஆம் ஆண்டில் பேராக் மாநிலத்தில் படுகொலை செய்யப்பட்ட ஒரு பிரித்தானிய அதிகாரி ஆவார். இந்த நிகழ்வு பேராக் போர் ஏற்படுவதற்கும்; மலாயா தீபகற்பத்தில் பிரித்தானிய அரசியல் செல்வாக்கை நீட்டிப்பதற்கும் வழிவகுத்தது.  
1874-ஆம் ஆண்டு பங்கோர் உடன்படிக்கையைத் தொடர்ந்து, பேராக் சுல்தான் அப்துல்லா முகமது சா II (*Abdullah Muhammad Shah II of Perak*) தன் அரசவையில் *ரெசிடெண்ட்* (*Resident*) என்று அழைக்கப்படும் ஒரு பிரித்தானிய முதல்வரை ஏற்றுக் கொள்ள ஒப்புக் கொண்டார். 4 நவம்பர் 1874 அன்று பேராக் சுல்தானின் அரசாங்க முதல்வர் பதவிக்கு ஜேம்ஸ் பர்ச் நியமிக்கப்பட்டார்.
# ஜேம்ஸ் பர்ச்

## பொது

பேராக் மாநில முதல்வர் பதவிக்கு ஜேம்ஸ் பர்ச் நியமிக்கப்பட்ட பின்னர், பேராக் மாநிலத்தின் மதம், கலாசாரம் தொடர்பான விசயங்களில் ஜேம்ஸ் பர்ச் தலையிடுவதாக, சிங்கப்பூரில் இருந்த நீரிணை குடியேற்றங்களின் ஆளுநர் ஆண்ட்ரு கிளார்க்கிற்கு பேராக் சுல்தான் அப்துல்லா ஒரு கடிதக் குறிப்பை அனுப்பினார்.  
சுல்தானின் அனுமதி இல்லாமலும்; மற்றும் அவரின் கீழ் இருந்த பிராந்தியத் தலைவர்களின் அனுமதி இல்லாமலும்; பேராக் மாநிலத்தின் மதம், கலாசாரம் தொடர்பான விசயங்களில் ஜேம்ஸ் பர்ச் தலையிடுவது தவறு என ஆண்ட்ரு கிளார்க்கிடம் அந்தக் கடிதத்தில் கூறப்பட்டது.
# ஜேம்ஸ் பர்ச்

## பொது

### தலைவர்களின் கூட்டம்

அந்தக் காலக் கட்டத்தில், தப்பியோடிய அடிமைகளை (*Fugitive Slaves*) பிணையாக வைத்துக் கொள்வது; பேராக் மாநிலத்தின் வட்டாரத் தலைவர்களின் உடைமைப் பழக்கங்களில் ஒன்றாகக் கருதப்பட்டது. மேலும், நிலக்கிழாரின் நில வரிகளைக் (*Feudal Dues*) கட்ட இயலாதவர்களும் நிலக்கிழாரின் அடிமைகளாகக் கருதப்பட்டார்கள். நீண்ட காலமாக இருந்து வந்த இந்தப் பழக்கத்தை ஜேம்ஸ் பர்ச் அகற்ற முயன்றார்.  
ஜேம்ஸ் பர்ச் காலனிய அரசாங்கத்தின் செயல்பாடுகளில் அனுபவம் வாய்ந்தவர். ஆனால் அவரால் மலாய் மொழியில் முறையாகப் பேச இயலவில்லை. அவர் நடைமுறைக்கு கொண்டு வந்த புதிய வரி வசூல் முறையால் பல பேராக் மலாய்த் தலைவர்களின் எதிர்ப்பைத் தேடிக் கொண்டார். நிலக்கிழாரிய படைகளின் வீடுகளை எரித்தல் மற்றும் நிலக்கிழாரின் அடிமைகளைச் சரணடையுமாறு கட்டளையிட்டது போன்ற அவரின் அமலாக்க முறை மலாய்த் தலைவர்களைப் கோபப்படுத்தியது.
# ஜேம்ஸ் பர்ச்

## தொடர் நிகழ்வுகள்

இருப்பினும் சிங்கப்பூரில் இருந்த ஆண்ட்ரு கிளார்க்கிடம் இருந்து சாதகமான பதில்கள் எதுவும் வரவில்லை. எனவே 21 சூலை 1875 அன்று, ராஜா அப்துல்லா, வட்டாரத் தலைவர்களின் கூட்டத்திற்கு ஏற்பாடு செய்தார். அந்தக் கூட்டத்தின் போது ஜேம்ஸ் பர்ச்சிற்கு விசம் கொடுக்க முடிவு செய்யப்பட்டது. ஆனால் வட்டாரத் தலைவர்களில் ஒருவரான மகாராஜா லேலா என்பவர் ஜேம்ஸ் பர்ச்சைக் குத்திக் கொலை செய்ய முன்வந்தார்.  
மகாராஜா லேலாவின் முடிவு ஏற்றுக் கொள்ளப்பட்டது.  
1875-ஆம் ஆண்டு நவம்பர் 2-ஆம் தேதி மகாராஜா லேலாவின் சீடர்களால் ஜேம்ஸ் பர்ச் கொல்லப்பட்டார். மகாராஜா லேலாவின் சீடர்களில் ஒருவரான செபுண்டம் (*Sepuntum*), ஜேம்ஸ் பர்ச்சை ஈட்டியால் குத்திக் கொன்றார். அந்த நேரத்தில் ஜேம்ஸ் பர்ச், எஸ்எஸ் டிராகன் (*SS Dragon*) எனும் தன் படகின் குளியல் அறையில் இருந்தார். அப்போது அந்தப் படகு பேராக் ஆற்றங்கரையில் மகாராஜா லேலாவின் வீட்டிற்கு அருகில் பாசிர் சாலாக் எனும் இடத்தில் நங்கூரமிட்டு இருந்தது..
# ஜேம்ஸ் பர்ச்

## தொடர் நிகழ்வுகள்

### நிர்வாக மாற்றம்

கொலைக்கு உடந்தையாக இருந்ததாக நம்பப்பட்ட சுல்தான் ராஜா அப்துல்லா, பதவி நீக்கம் செய்யப்பட்டார். பின்னர் அவர் சீசெல்சு நாட்டிற்கு நாடு கடத்தப்பட்டார். அவருக்குப் பதிலாக அவரின் அரியணை போட்டியாளரான ராஜா யூசுப் (*Raja Yusuf*) சுல்தானாக நியமிக்கப்பட்டார்.  
இந்த நிகழ்வுக்குப் பிறகு, பேராக் மாநிலத்தின் நிர்வாகம் தைப்பிங்கிற்கு மாற்றப்பட்டது. சர் இயூ லோ (*Sir Hugh Low*) என்பவர் புதிய முதல்வராக நியமிக்கப்பட்டார். பேராக் மீதான அவரின் புதிய நிர்வாகம், நேர்த்தியான அரசதந்திர வழியில் அமைந்தது. அவர் படிப்படியாக அடிமைத்தனத்தை தடை செய்தார். மற்றும் கடன்-அடிமைத்தனத்தைப் படிப்படியாக அகற்றினார். ஆட்சியாளர் மற்றும் தலைவர்களின் உணர்வுகளைத் தணிக்கும் வகையில், அவர்களுக்குப் போதுமான மாதாந்திர இழப்பீடுகளையும் வழங்கினார்.
# ஜேம்ஸ் பர்ச்

## நினைவகம்

ஜேம்ஸ் பர்ச்சின் கல்லறை, பேராக் கம்போங் மெமாலி எனும் கிராமத்தில் ஒரு பிரித்தானியக் கோட்டைக்கு அருகில் இன்றும் உள்ளது. பாசிர் சாலாக் கிராமப்புறத்தில் இருந்து சுமார் 24 கிமீ தொலைவில் ஜேம்ஸ் பர்ச்சின் கல்லறை உள்ளது. அவரின் கல்லறை தற்போது ஒரு செம்பனை தோட்டத்திற்கு மத்தியில் மறைந்துள்ளதாகவும் அறியப்படுகிறது.  
ஜேம்ஸ் பர்ச்சின் நினைவாக ஒரு மணிக்கூண்டு கோபுரம் (*Birch Memorial Clock Tower*) 1909-ஆம் ஆண்டு கட்டப்பட்டது. இன்றும் ஈப்போ மாநிலப் பள்ளிவாசலுக்கு முன்னால் உள்ளது.  
கோலாலம்பூர் மற்றும் தைப்பிங்கில் உள்ள இரு சாலைகளுக்கு அவரின் பெயர் சூட்டப்பட்டதாகவும் அறியப்படுகிறது. இருப்பினும், 1957-இல் மலேசியா சுதந்திரம் அடைந்த பிறகு அதே சாலைகள் மகாராஜா லேலா சாலை (*Jalan Maharajalela*) என மறுபெயரிடப்பட்டது.  
சிரம்பான், பினாங்கு மற்றும் ஈப்போ, சிங்கப்பூர் நகரங்களிலும் ஜேம்ஸ் பர்ச்சின் பெயரில் சாலைகள் உள்ளன.
# ரேகா ராணி தாஸ் போரோ

**ரேகா ராணி தாஸ் போரோ** (Rekha Rani Das Boro) இந்தியாவின் அசாமைச் சேர்ந்த மூத்த அரசியல்வாதி ஆவார். சமூக நலன் மற்றும் பட்டு வளர்ப்பு மற்றும் நெசவுக்கான மாநில அமைச்சராகவும், அசாம் அரசில் சமவெளி பழங்குடியினர் மற்றும் பிற்படுத்தப்பட்டோர் நலத்துறை அமைச்சராகவும் பணியாற்றியுள்ளார். இவர், மாநில பாஜகவின் தற்போதைய துணைத் தலைவராக உள்ளார். சட்டமன்ற உறுப்பினராகவும் இருந்த விடுதலைப் போராட்ட வீரர் பிரேன் தாஸ் போரோவின் மகள் ஆவார்.
# ரேகா ராணி தாஸ் போரோ

## அரசியல் வாழ்க்கை

ரேகா ராணி தாஸ் போரோ அசாம் கண பரிசத் ( ஏஜிபி ) கட்சியில் தனது அரசியல் வாழ்க்கையைத் தொடங்கி, கட்சியின் மூத்த தலைவராகப் பணியாற்றினார். இவர், 2019 இல் பாஜகவில் சேர்ந்தார். 1985 மற்றும் 1996 ஆம் ஆண்டுகளில் பரமா தொகுதியிலிருந்து இரண்டு முறை சட்டசபை உறுப்பினராகத் தேர்ந்தெடுக்கப்பட்டார்.
# அனில் பாபர்

## வாழ்க்கை

அனில் பாபர் ( *அனில்ராவ் பாபர்* என்று பரவலாக அறியப்படுகிறார்) கானாபூர் தாலுகாவில் உள்ள கார்டி கிராமத்தில் ஒரு விவசாயக் குடும்பத்தில் பிறந்தார். சிறு வயதிலேயே அரசியலில் ஈடுபட்ட இவர், 19 ஆம் வயதில் கார்டி கிராமத்தின் தலைவராகத் தேர்ந்தெடுக்கப்பட்டார். 1990, 1999, 2014, 2019 ஆகிய நான்கு முறை சட்டமன்ற உறுப்பினராக இருந்துள்ளார் சரத் பவாருடன் 15 ஆண்டுகள் தேசியவாத காங்கிரசு கட்சிக்காகப் பணியாற்றினார். பின்னர் 2014 இல் அனில் பாபர் சிவசேனாவில் சேர முடிவு செய்தார். 2019 மகாவிகாஸ் அகாடி அரசாங்கத்தின் போது அமைச்சர் பதவிக்கு அனில் பாபரின் பெயர் விவாதிக்கப்பட்டது, ஆனால் அந்த நேரத்தில் அமைச்சகத்தால் நிராகரிக்கப்பட்டார். 2022 மகாராஷ்டிரா அரசியல் நெருக்கடியின் போது சிண்டேவை ஆதரித்த பின்னர் முதல்வர் ஏக்நாத் சிண்டேவின் நெருங்கிய மற்றும் நம்பகமான கூட்டாளியாக அறியப்பட்டார்.
# அனில் பாபர்

## அரசியல் வாழ்க்கை

| 1972 | சாங்கிலி ஜில்லா பரிசத் உறுப்பினராகத் தேர்ந்தெடுக்கப்பட்டார் |  |
| --- | --- | --- |
| 1981 | சங்கலி ஜில்லா பரிசத்தின் கட்டிடத் துறையின் பேச்சாளராக நியமிக்கப்பட்டார் |  |
| 1982–1990 | கானாபூர் பஞ்சாயத்து சமிதியின் சபாநாயகர் |  |
| 1990 | மகாராட்டிர சட்டமன்றத்திற்குத் தேர்ந்தெடுக்கப்பட்டார் |  |
| 1991 | தலைவர் (யஷ்வந்த் சககாரி சகர் கர்கானா லிமிடெட் கானாபூர்) |  |
| 1999 | மகாராட்டிர சட்டமன்றத்திற்கு மீண்டும் தேர்ந்தெடுக்கப்பட்டார் |  |
| 2001 | சாங்லி ஜில்லா மாதவர்த்தி சககாரி வங்கி லிமிடெட் இயக்குநர், சாங்லி |  |
| 1999–2008 | தலைவர் *(நேஷனல் ஹெவி இன்ஜினியரிங் கோ-ஆப் லிமிடெட். புனே)* |  |
| 2014 | மகாராஷ்டிரா சட்டமன்றத்திற்கு மீண்டும் தேர்ந்தெடுக்கப்பட்டார் |  |
| 2019 | மகாராஷ்டிரா சட்டமன்றத்திற்கு மீண்டும் தேர்ந்தெடுக்கப்பட்டார் | } |
# காந்தபஞ்சி சட்டமன்றத் தொகுதி

**காந்தபஞ்சி சட்டமன்றத் தொகுதி** (*Kantabanji Assembly constituency*) என்பது ஒடிசா மாநிலம் பாலங்கிர் மாவட்டத்தில் உள்ள ஒரு சட்டமன்றத் தொகுதி ஆகும்.  
இந்தத் தொகுதியில் காந்தபஞ்சி, துரேகேலா தொகுதி, பங்கோமுண்டா மற்றும் முரிபகால் ஆகிய பகுதிகள் அடங்கும்.  
2019ஆம் ஆண்டில், காந்தபஞ்சி சட்டமன்றத்தில் இந்திய தேசிய காங்கிரசு கட்சி 128 வாக்குகள் வித்தியாசத்தில் வெற்றி பெற்றது. இத்தேர்தலில் இந்திய தேசிய காங்கிரசு கட்சியினைச் சார்ந்த சந்தோசு சிங் சலுஜா வெற்றி பெற்றார். இந்த தொகுதியிலிருந்து பிஜு ஜனதா தளத்தின் ஹாஜி முகமது அயூப் கானா, 2009 ஒடிசா மாநில சட்டமன்ற தேர்தலில் வெற்றி பெற்றார். இதற்கு முன்பு 2004ல் சுயேச்சை வேட்பாளராக ஹாஜி முகமது அயூப் கான் போட்டியிட்டு வெற்றி பெற்றார். 1990ல் ஜனதா தளத்தின் பிரசன்னா பாலும், 1985ல் சுயேச்சை வேட்பாளரான சைதன்யா பிரதானும், 1980 மற்றும் 1977-இல் காங்கிரசு கட்சியினைச் சார்ந்த பிரசன்ன பாலும் இத்தொகுதியின் சட்டமன்ற உறுப்பினராக இருந்துள்ளனர்.  
காந்தபஞ்சியின் போலாங்கிர் மக்களவைத் தொகுதியின் ஒரு பகுதியாகும்.
# காந்தபஞ்சி சட்டமன்றத் தொகுதி

## 2024 தேர்தல்

2024ஆம் ஆண்டு நடைபெற்ற ஒடிசா மாநிலச் சட்டப்பேரவைத் தேர்தலில் இத்தொகுதியில் பாரதிய ஜனதா கட்சியின் சார்பில் போட்டியிட்ட இலட்சுமன் பாக், நவீன் பட்நாயக் மற்றும் சந்தோசு சிங் சலுஜா ஆகியோரை தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# காந்தபஞ்சி சட்டமன்றத் தொகுதி

## தேர்தல் முடிவுகள்

1961இல் இத்தொகுதி உருவாக்கப்பட்டதிலிருந்து, இன்றுவரை 16 தேர்தல்கள் நடத்தப்பட்டுள்ளன.  
காந்தபஞ்சி தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
# காந்தபஞ்சி சட்டமன்றத் தொகுதி

## தேர்தல் முடிவுகள்

### 2024

ஒடிசா சட்டமன்றத் தேர்தலின் 2ஆவது கட்டத்திலும், இந்திய பொதுத் தேர்தலின் 5ஆவது கட்டத்திலும் 2024 மே 20 அன்று வாக்குப்பதிவு நடைபெற்றது.
# காந்தபஞ்சி சட்டமன்றத் தொகுதி

## தேர்தல் முடிவுகள்

### 2019

2019 தேர்தலில், இந்திய தேசிய காங்கிரசு வேட்பாளர் சந்தோசு சிங் சலுஜா பாரதிய ஜனதா கட்சி வேட்பாளர் இலட்மன் பாக்-ஐ 128 வாக்குகள் வித்தியாசத்தில் தோற்கடித்தார்.
# காந்தபஞ்சி சட்டமன்றத் தொகுதி

## தேர்தல் முடிவுகள்

### 2014

2014 தேர்தலில், பிஜு ஜனதா தளம் வேட்பாளர் அயூப் கான் இந்திய தேசிய காங்கிரசு வேட்பாளர் சந்தோசு சிங் சலுஜாவை 3,868 வாக்குகள் வித்தியாசத்தில் தோற்கடித்தார்.
# என். எச். சிவசங்கர ரெட்டி

**நாகசந்திரா அனுமந்த சிவசங்கர ரெட்டி** (*Nagasandra Hanumantha Shivashankara Reddy*) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் கர்நாடக சட்டமன்றத்தின் முன்னாள் உறுப்பினர் ஆவார். கர்நாடக சட்டப்பேரவை முன்னாள் துணை சபாநாயகரும் 2018 ஆம் ஆண்டில் கர்நாடகாவின் விவசாய அமைச்சரும் ஆவார். தொடர்ந்து ஐந்து முறை கௌரிபிடனூர் சட்டமன்றத் தொகுதியில் இருந்து கர்நாடக சட்டமன்ற உறுப்பினராக இருந்தார், ஆறாவது முறையாகத் தோல்வியடைந்தார்.
# என். எச். சிவசங்கர ரெட்டி

## அரசியல் வாழ்க்கை

காங்கிரசில் தேர்தலில் போட்டியிட வாய்ப்பு மறுக்கப்பட்டதால் 1999 ஆம் ஆண்டில் சுயேச்சை வேட்பாளராக கர்நாடக சட்டப்பேரவைக்கு ரெட்டி முதன்முதலில் தேர்ந்தெடுக்கப்பட்டார். இதற்கு முன்பு, இவர் கிராம சபை மட்டத்தில் பணியாற்றியுள்ளார். அதைத் தொடர்ந்து நடந்த மூன்று மாநில சட்டப்பேரவைத் தேர்தல்களில், ரெட்டி காங்கிரஸ் வேட்பாளராகப் போட்டியிட்டு ஒவ்வொரு முறையும் வெற்றி பெற்றார்.  
சூலை 2013 இல், இவர் வேட்பு மனுக்களைத் தாக்கல் செய்த ஒரே வேட்பாளராக ஒருமனதாக சட்டமன்றத்தின் துணை சபாநாயகராக தேர்ந்தெடுக்கப்பட்டார். நீண்ட காலம் சட்டமன்ற உறுப்பினராகப் பணியாற்றிய போதிலும் சித்தராமையாவின் அமைச்சரவையில் இவருக்கு அனுமதி மறுக்கப்பட்டது.  
எச். டி. குமாரசாமியின் இரண்டாவது அமைச்சரவையில் விவசாய அமைச்சராக இருந்தார்.  
2023ஆம் ஆண்டு நடைபெற்ற பொதுத் தேர்தலில், கௌரிபிடனூர் தொகுதியில், கே. எச். புட்டசாமி கவுடாவிடம் (சுதந்திரம்) சுமார் 37,000 வாக்குகள் வித்தியாசத்தில் தோல்வியடைந்தார்.
# என். எச். சிவசங்கர ரெட்டி

## தனிப்பட்ட வாழ்க்கை மற்றும் கல்வி

ரெட்டி 1954 செப்டம்பர் 24 அன்று கவுரிபிதனூர் வட்டத்தில் உள்ள எச். நாகசந்திரா என்ற கிராமத்தில் (இன்றைய கர்நாடகா சிக்கபல்லபுரா மாவட்டத்தில்) சுபாசனம்மா மற்றும் என். எஸ். அனுமந்த ரெட்டி ஆகியோருக்கு ஒரு வொக்கலிகர் குடும்பத்தில் பிறந்தார். ஒரு செல்வந்தக் குடும்பமாக இருந்த இதில் பல சுதந்திர ஆர்வலர்கள் இருந்தனர். தார்வாட்டில் உள்ள வேளாண் அறிவியல் பல்கலைக்கழகத்தில் வேளாண் அறிவியலில் இளங்கலைப் பட்டம் பெற்றுள்ளார்.
# பேராக் மாநிலத்தின் பிரித்தானிய முதல்வர்களின் பட்டியல்

**பேராக் மாநிலத்தின் பிரித்தானிய முதல்வர்கள்** (மலாய்:*Residen British di Perak*; ஆங்கிலம்:*British Residents of Malay State of Perak*) என்பது 1874-ஆம் ஆண்டில் இருந்து 1951-ஆம் ஆண்டு வரையில் தீபகற்ப மலேசியாவின் பேராக் மாநிலத்தில் பிரித்தானிய முதல்வர்களாகப் பதவி வகித்தவர்களைக் குறிப்பிடுவதாகும்.  
பிரித்தானிய முதல்வர் (*British Resident*) பதவி ஒரு நிர்வாகப் பதவியாக இருந்தது. 1974 பங்கோர் உடன்படிக்கையின் விதிமுறைகளின்படி, மலாய் பழக்கவழக்கங்கள் மற்றும் மதத்தைத் தவிர, பேராக் மாநில நிர்வாகத்தில் உள்ள அனைத்துச் செயல்பாடுகளுக்கும்; பேராக் மாநிலத்தின் பிரித்தானிய முதல்வர் (*British Residents of Perak*) பொறுப்பு வகித்தார். அத்துடன் பேராக் சுல்தானின் ஆலோசகராகவும் சேவை செய்தார். அன்றைய **பிரித்தானிய முதல்வர்** பதவி, இன்றைய மாநில **மந்திரி பெசார்** *(Menteri Besar)* பதவிக்குச் சமமானது.
# பேராக் மாநிலத்தின் பிரித்தானிய முதல்வர்களின் பட்டியல்

## பொது

அப்போதைய பிரித்தானிய ரெசிடென்ட் (*British Resident*) பதவி என்பது இன்றைய மந்திரி பெசார் பதவிக்கு இணையானதாகும். அவர் பேராக் மாநில நிர்வாக மன்றத்தின் தலைவராக இருந்தார்; அதே வேளையில் பேராக் மாநிலத்தின் சுல்தான்; பேராக் மாநிலப் பேரவையின் தலைவராக இருந்தார். பிரித்தானிய முதல்வருக்கான அதிகாரப்பூர்வ இல்லம் தைப்பிங் முதல்வர் குன்றில் (*Residency Hill*) இருந்தது. மற்ற இல்லங்கள் கோலாகங்சார் மற்றும் ஈப்போவில் இருந்தன.  
இரண்டாம் உலகப் போருக்குப் பின்னர், பிரித்தானிய முதல்வர் பதவி என்பது பிரித்தானிய ஆலோசகர் பதவி (*British Adviser*) என பெயர் மாற்றம் செய்யப்பட்டது. இறுதியில், மலாயா சுதந்திரம் அடைந்ததும், பிரித்தானிய ஆலோசகர் பதவி நீக்கப்பட்டது.